《春游》
宋代·冯山

邀约东风共出城，云容羞日弄阴晴。看人墙外冲花气，下马石间闻水声。

林蘖半从樵刃起，草牙还傍烧痕生。趁时桃李参差发，得意禽虫各自鸣。

开谢眼前穷物态，丰登时下见民情。悔将诗笔随春酒，万景投怀醉不成。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。